Ρεάλ Οβιέδο

thumb|60px|Εναλλακτικό σήμα
Η **Ρεάλ Οβιέδο** (ισπανικά: *Real Oviedo*) είναι ποδοσφαιρικός σύλλογος από το Οβιέδο της αυτόνομης Κοινότητας Αστούριας στην Ισπανία. Ιδρύθηκε στις 26 Μαρτίου 1926. Τα χρώματα της ομάδας είναι το άσπρο, το κίτρινο και το μπλε.
Η έδρα της ομάδας είναι το «Στάδιο Κάρλος Ταρτιέρε», με χωρητικότητα 30.500 θεατών. Το νέο στάδιο αποπερατώθηκε το 2000 στη θέση του αρχικού, που είχε κατασκευαστεί το 1932. Ονομάστηκε έτσι στις 17 Ιουνίου 1958, στη μνήμη του πρώτου προέδρου του συλλόγου, και ανήκει στον Δήμο του Οβιέδο.

## Ιστορία
### Ίδρυση - Η πρώτη Χρυσή Εποχή (1933-50)
[200px|thumb|left|''[Ισίδρο Λάνγκαρα Τρεις φορές πρώτος σκόρερ 1933-34 έως 1935-36*.]]
Η Ρεάλ Οβιέδο ιδρύθηκε το 1926, με τη συγχώνευση των δύο ομάδων της πόλης, της Ρεάλ Ντεπορτίβο Οβιέδο και της Ρεάλ Στάντιουμ Οβετένσε, υπό το πλήρες όνομα «Σοθιεδάδ Ντεπορτίβα Ρεάλ Οβιέδο». Αγωνίστηκε στην [[Πριμέρα Ντιβισιόν]] (Α΄ Εθνική  κατηγορία) για πρώτη φορά την περίοδο 1933-34 και ο πρώτος της αγώνας ήταν εναντίον της [[Μπαρτσελόνα (ποδόσφαιρο)|Μπαρτσελόνα]], στον οποίο νίκησε με το εντυπωσιακό 7–3. Στην Α΄ Εθνική παρέμεινε και τις επόμενες δύο περιόδους, καταλαμβάνοντας την 3η θέση και έχοντας στις τάξεις της τον επί τρεις περιόδους πρώτο σκόρερ του Πρωταθλήματος, τον [[Ισίδρο Λάνγκαρα]]. Ο Λάνγκαρα θεωρείται ένας από τους μεγαλύτερος ποδοσφαιριστές στην ιστορία του συλλόγου, και είχε το προσωνύμιο «ηλεκτρικός επιθετικός», λόγω της εκρηκτικότητας που διέκρινε τις κινήσεις του.

Το [[Πριμέρα Ντιβισιόν|Πρωτάθλημα Ισπανίας]] δεν διεξήχθη από την περίοδο 1936-37 έως και την περίοδο 1938-39, λόγω της ταυτόχρονης διάρκειας του [[Ισπανικός Εμφύλιος Πόλεμος|ισπανικού εμφυλίου πολέμου]]. Όταν ξανάρχισε για την περίοδο 1939-40, το γήπεδο της Ρεάλ Οβιέδο ήταν κατεστραμμένο από τον εμφύλιο, και η ομάδα πήρε ειδική άδεια από την ισπανική ομοσπονδία να μην αγωνιστεί εκείνη την περίοδο, χωρίς να χάσει το δικαίωμα παραμονής της στην κατηγορία για την επόμενη.<br>
Στη μεγάλη κατηγορία παρέμεινε μέχρι και την περίοδο 1949-50, έχοντας ως καλύτερη θέση την 4η, το 1944 και το 1945.

=== Η ομάδα "ασανσέρ" (1950-58) ===
Η ομάδα βρίσκεται συνήθως στη [[Σεγούντα Ντιβισιόν|Β΄ Κατηγορία]] με εξαίρεση τη διετία 1952-54, που είχε επανέλθει στην [[Πριμέρα Ντιβισιόν]], αν και είχε διεκδικήσει την άνοδο και άλλες χρονιές, που όμως δεν τα κατάφερε.

=== Στην Α΄ Κατηγορία (1958-1965) ===
Η μεγαλύτερη επιτυχία αυτής της εποχής σημειώθηκε την περίοδο 1962-63, όταν κατακτήθηκε η τρίτη θέση στο πρωτάθλημα για τρίτη φορά στην ιστορία του συλλόγου, μια τεράστια επιτυχία δεδομένου ότι ήδη από εκείνα τα χρόνια οι προϋπολογισμοί διαφοροποιούσαν τις μεγάλες ομάδες από τις υπόλοιπες. Στο τέλος εκείνης και της επόμενης περιόδου αρκετοί παίκτες μεταγράφηκαν σε μεγαλύτερες ομάδες. Η αποδυνάμωση της ομάδας την οδήγησε σε αγώνες κατάταξης την περίοδο 1963-64 και τελικά στον υποβιβασμό το επόμενο έτος.

=== Σε χαμηλότερες κατηγορίες (1965-1988) ===
Τα χρόνια αυτά, με εξαίρεση τρεις περιόδους που η ομάδα αγωνίστηκε στην Α΄ Κατηγορία (1972-74 και 1975-76), η Ρεάλ Οβιέδο βρισκόταν σε χαμηλότερες κατηγορίες του ισπανικού πρωταθλήματος. Το 1978 υποβιβάστηκε για πρώτη φορά στη [[Σεγούντα Ντιβισιόν Β|Β΄ Κατηγορία Β]] (3ο επίπεδο), όπου παρέμεινε για μια περίοδο. Πάντως την περίοδο 1984-85 η Ρεάλ Οβιέδο κατέκτησε το Κύπελλο Β΄ Κατηγορίας Ισπανίας, αποκλείοντας κατά σειρά σε διπλούς αγώνες τις Ντεπορτίβα Σαλαμάνκα, [[Αθλέτικ Μπιλμπάο Β]], Λόρκα Ντεπορτίβα, [[ΚΕ Σαβαδέλ ΦΚ|Σαβαδέλ ΦΚ]] και στον τελικό την [[Ατλέτικο Μαδρίτης Β]] με συνολικό σκορ 2–1. (1–0 στο [[Οβιέδο]], 1–1 στη [[Μαδρίτη]])<br>
Το 1988 τελικά επιστρέφει και πάλι στην [[Πριμέρα Ντιβισιόν|Α΄ Κατηγορία]] κερδίζοντας την άνοδο στα Πλέι-οφ της [[Σεγούντα Ντιβισιόν]].

=== Η δεύτερη Χρυσή Εποχή (1988-2001) ===
[[Αρχείο:Carlos Tartiere lleno.jpg|thumb|200x200px|[[Στάδιο Κάρλος Ταρτιέρε]]]]
Ως νεοφώτιστη την περίοδο 1988-89 έκανε  μέτρια εμφάνιση τερματίζοντας στη 12η θέση. Η περίοδος 1990-91 σίγουρα θεωρείται η καλύτερη χρονιά της ομάδας. Τερματίζει στην 6η θέση και την επόμενη αγωνίζεται στο [[ΟΥΕΦΑ Γιουρόπα Λιγκ|Κύπελλο ΟΥΕΦΑ]], όπου αποκλείεται στον πρώτο γύρο από την [[Τζένοα ΚΦΚ]] με συνολικό σκορ 3–2. Στον πρώτο αγώνα στο [[Οβιέδο]] η Ρεάλ Οβιέδο επεκράτησε με 1–0, αλλά ηττήθηκε στη [[Γένοβα]] με 3–1. Στο Πρωτάθλημα τερματίζει στην 11η θέση, αλλά πετυχαίνει ίσως τη μεγαλύτερη νίκη της ιστορίας της, επιβαλλόμενη της [[Μπαρτσελόνα (ποδόσφαιρο)|Μπαρτσελόνα]] στο [[Καμπ Νόου]] με 2–1.<br>
Τα πρώτα χρόνια αυτής της εποχής στεκόταν αξιοπρεπώς στην κατηγορία, αλλά σταδιακά από το 1997 και μετά κινδύνευσε αρκετές φορές, ώσπου το 2001 κατέλαβε την 18η θέση επί 20 ομάδων και υποβιβάστηκε για ακόμα μια φορά στη [[Σεγούντα Ντιβισιόν]].

=== Έως και στην 4η Κατηγορία (2001-2015) ===
Μετά... ακολούθησαν τα προβλήματα, ιδίως τα οικονομικά, που έφεραν τη Ρεάλ Οβιέδο σε δύσκολη θέση. Την περίοδο 2002-03 τερματίζει στην 21η θέση της [[Σεγούντα Ντιβισιόν]] (2ο επίπεδο), αλλά την περίοδο 2003-04 τοποθετείται δύο επίπεδα πιο κάτω, και βρίσκεται στο 4ο επίπεδο (Γ΄ Κατηγορία - Τερθέρα Ντιβισιόν) της Ισπανίας, στο οποίο παραμένει για δύο περιόδους. Το 2005 τερματίζει 1η στον όμιλό της και μέσω των Πλέι-οφ κερδίζει την άνοδο στην [[Σεγούντα Ντιβισιόν Β|Β΄ Κατηγορία Β]] (3ο επίπεδο). Την περίοδο 2005-06 κατέκτησε την 7η θέση στον δεύτερο όμιλο της Β΄ Κατηγορίας Β, αλλά την επόμενη χρονιά έκανε μια πολύ κακή εμφάνιση τερματίζοντας 19η κάτι που την έφερε πάλι στο 4ο επίπεδο.<br>
Την περίοδο 2008-09 τερμάτισε πάλι 1η στον όμιλο της Γ΄ Κατηγορίας και τελικά κέρδισε την άνοδο και πάλι για τη Β΄ Κατηγορίας Β (3ο επίπεδο), στην οποία παρέμεινε μέχρι την περίοδο 2014-15, οπότε με ισχυρή διοίκηση και οικονομική ενίσχυση από τον κόσμο που αγαπάει την ομάδα, τερματίζει στην 1η θέση στον όμιλό της. Στα Πλέι-οφ που ακολουθούν για την άνοδο, αντιμετωπίζει στον ημιτελικό την [[Κάδιθ ΚΦ]]. Στον πρώτο αγώνα στο [[Οβιέδο]] το αποτέλεσμα είναι  ισοπαλίας με 1–1. Στο δεύτερο παιχνίδι η Ρεάλ Οβιέδο με εκπληκτική εμφάνιση κερδίζει 1–0 στο [[Κάδιθ]] και περνάει στον τελικό με την [[ΚΓ Ταρραγόνα]]. Οι δύο ομάδες έχουν ήδη προκριθεί και απλώς αγωνίζονται για τον τίτλο της κατηγορίας, τον οποίο κατακτά η Ρεάλ Οβιέδο μετά από ήττα με 2–1 στην [[Ταραγόνα]] και νίκη με 3–0 στο Οβιέδο.

=== Καθιέρωση στη Β΄ Κατηγορία (2015-2023) ===
Από την περίοδο 2015-16 η Ρεάλ Οβιέδο αγωνίζεται μόνιμα στη [[Σεγούντα Ντιβισιόν|Β΄ Κατηγορία]] του ισπανικού πρωταθλήματος, χωρις να έχει κινδυνευσει με υποβιβασμο, αλλά και χωρίς να έχει διεκδικήσει την άνοδο στην [[Πριμέρα Ντιβισιόν]].

=== Βλέψεις για άνοδο και επιστροφή στην Λα Λίγκα ===
Την σεζόν 2023-2024 η Ρεάλ Οβιέδο τερμάτισε στην 6η θέση κερδίζοντας το δικαίωμα να συμμετάσχει στα μπαράζ ανόδου. Αφού κέρδισε στα ημιτελικά την [[ΣΝ Έιμπαρ|Εϊμπάρ]] με 0-2 εκτός έδρας αντιμετώπισε την [[ΡΚΝ Εσπανιόλ|Εσπανιόλ]] σε διπλούς αγώνες. Κέρδισε με 1-0 στο γήπεδο της αλλά στάθηκε άτυχη στην ρεβάνς γνωρίζοντας την ήττα με 2-0 και έτσι δεν κατάφερε να επιστρέψει στην [[Πριμέρα Ντιβισιόν|Λα Λίγκα]]. 

Την σεζόν 2024-2025 όμως κατέκτησε την τρίτη θέση στην κανονική διάρκεια και αφού απέκλεισε στα ημιτελικά των μπαράζ ανόδου την [[ΟΝ Αλμερία|Αλμερία]] τέθηκε αντιμέτωπη με την [[ΚΝ Μιραντές|Μιραντές]]. Μετά την ήττα της με 1-0 στον πρώτο αγώνα ήρθε η νίκη της εντός έδρας με 3-1 και η ιστορική άνοδος για πρώτη φορά από το 2001.

== Ιστορική διαδρομή ==
<timeline>
TimeAxis = orientation:horizontal
ImageSize = width:1100 height:170
PlotArea = width:800 height:42 bottom:68 left:140
DateFormat = yyyy
Period = from:1925 till:2025
ScaleMajor = unit:year increment:5 start:1925
ScaleMinor = unit:year increment:1 start:1925
AlignBars = justify
Colors =
  id:nivel1 value:blue
  id:nivel2 value:green
  id:nivel3 value:orange
  id:nivel4 value:red
  id:nivel5 value:purple
BarData =
  bar:primera  text:"Πριμέρα Ντιβισιόν"
  bar:segunda  text:"Σεγούντα Ντιβισιόν"
  bar:segundab text:"Σεγούντα Ντιβισιόν B"
  bar:tercera  text:"Τερθέρα Ντιβισιόν"
PlotData =
# set defaults
  width:10 fontsize:s textcolor:white align:left anchor:from shift:(5,-5)
  bar:primera color:nivel1
              from:1933 till:1936
              from:1940 till:1950
              from:1952 till:1954
              from:1958 till:1965
              from:1972 till:1974
              from:1975 till:1976
              from:1988 till:2001
  bar:segunda color:nivel2
              from:1928 till:1933
              from:1950 till:1952
              from:1954 till:1958
              from:1965 till:1972
              from:1974 till:1975
              from:1976 till:1978
              from:1979 till:1988
              from:2001 till:2003
              from:2017 till:2024
  bar:segundab color:nivel3
              from:1978 till:1979
              from:2005 till:2007
              from:2015 till:2017
  bar:tercera color:nivel4
              from:2003 till:2005
              from:2007 till:2015
</timeline>
*'Σημείωση''': Η Β΄ Κατηγορία Β (Σεγούντα Ντιβισιόν B) δημιουργήθηκε το 1977 ως ενδιάμεση κατηγορία μεταξύ της Β΄ Κατηγορίας (Σεγούντα Ντιβισιόν) και της Γ΄ Κατηγορίας (Τερθέρα Ντιβισιόν).

## Έμβλημα
[left|thumb|100px|Το σήμα της πόλης του [Οβιέδο.]]
Το έμβλημα της ομάδας είναι εμπνευσμένο από το αντίστοιχο σήμα της πόλης του Οβιέδο. Στην κορυφή βρίσκεται το Βασιλικό Στέμμα και ακολουθούν τα αρχικά R (από το Real = Βασιλικός [σύλλογος]) και O (από το Oviedo). Το επίθετο Real παραχωρήθηκε στους ιδρυτές του συλλόγου από τον βασιλιά Αλφόνσο ΙΓ' της Ισπανίας, και ενσωματώθηκε στην ονομασία κατά την ιδρυτική πράξη του συλλόγου.
Κάτω από τα αρχικά R O εμφανίζεται με κίτρινο χρώμα, σε μπλε φόντο και σε κίτρινο πλαίσιο ο «Σταυρός των Αγγέλων» και πιο κάτω η κλασική ποδοσφαιρική μπάλα της εποχής.
Το σήμα υπέστη μερικές μικρές σχεδιαστικές τροποποιήσεις από την καθιέρωση του έως σήμερα, αλλά η βασική σχεδίαση παρέμεινε σταθερή.

## Ακαδημίες
Από τις ακαδημίες της Ρεάλ Οβιέδο έχουν προέλθει αρκετοί αξιόλογοι ποδοσφαιριστές, όπως οι: Σάντι Καθόρλα, Αδριάν Λόπεθ, Χουάν Μάτα, Μίτσου, κ.α.

## Αντιπαλότητες
Οι αγώνες με τη γειτονική Σπόρτινγκ Χιχόν αποτελούν το «Ντέρμπι της Αστούριας», που παραμένει αμφίρροπο σε όλη την ιστορία του, με τις δύο ομάδες να έχουν συναντηθεί πάνω από 100 φορές. Η Σπόρτινγκ κέρδισε τον πρώτο μεταξύ τους αγώνα με 2–1 για το Περιφερειακό Πρωτάθλημα στις 6 Δεκεμβρίου του 1926. Το πρώτο ντέρμπι στην Α΄ Κατηγορία έλαβε χώρα κατά τη διάρκεια της περιόδου 1944-45 και σε δύο παιχνίδια: Η Οβιέδο κέρδισε το πρώτο με 2–1, αλλά έχασε με σκόρ 6–0 στην έδρα της Σπόρτινγκ, στο Μολινόν.

## Παραπομπές


## Εξωτερικοί σύνδεσμοι - Πηγές

*  
*  www.magazineoviedista.com 
* Ρεάλ Οβιέδο: Η ιστορία της σε αριθμούς realoviedo.info  


Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1926
Κατηγορία:Ιδρύσεις ποδοσφαιρικών ομάδων το 1926